«Гуапагъэ налъэ»
«Ди къэкIуэнур» щIыналъэ социаль- нэ программэхэмкIэ фондым хэIущIыIу ищIащ Урысейм социальнэ хьэ-рычэт Iуэхум зыщегъэужьынымкIэ фIыщIэ нэхъ ин зыбгъэдэлъхэм «Гуапагъэ налъэ» саугъэтыр етыным теухуа конкурсыр къызэрызэIуихыр. А саугъэтыр 2011 гъэм ягъэувауэ щытащ икIи социальнэ хьэрычэтыщIэхэм, жылагъуэ зэгухьэныгъэхэм я лIыкIуэхэм, къэрал IуэхущIапIэхэмрэ ведомствэ щхьэхуэхэмрэ я унафэщIхэм, журналистхэм, цIыхубэ хъыбарегъащIэхэм, къэралым и еджапIэ нэхъыщхьэхэм ират мы къыкIэлъыкIуэ номинацэхэмкIэ:
«Социальнэ хьэрычэт лэжьыгъэм зегъэужьыным езым и щхьэкIэ куэд зэрыхищIыхьам папщIэ»;
«Социальнэ хьэрычэт Iуэхур пхыгъэкIынымкIэ пашэу зэрыщытым папщIэ»;
«Социальнэ хьэрычэт лэжьыгъэм зегъэужьынымкIэ корпоратив программэ нэхъыфIым папщIэ»;
«Социальнэ хьэрычэт Iуэхум зыщIэгъэкъуэнымкIэ щIыналъэ программэ нэхъыфIым папщIэ»;
«Социальнэ хьэрычэт Iуэхум зэкIэлъыкIуэу зэрызригъэужьым папщIэ»;
«Социальнэ хьэрычэт Iуэхур цIыхубэ хъыбарегъащIэ IуэхущIапIэм нэхъыфIу къызэригъэлъагъуэм папщIэ»;
«Социальнэ хьэрычэт Iуэхум ехьэлIа егъэджэныгъэ программэ нэхъыфIым папщIэ».
ТекIуахэм 2017 гъэм псори зэхэту иратыну саугъэтыр сом мелуани 2,4-рэ мэхъу.
Конкурсым хэтынухэм къабгъэдэкI заявкэхэр 2017 гъэм мэлыжьыхьым и 9-м нэсыху ягъэхь http://impulsdobra.ru официальнэ сайтым.
Зэпеуэм щытекIуахэр 2017 гъэм накъыгъэм и 17-м Москва щагъэлъэпIэнущ.
«Гупагъэ налъэ» конкурсыр егъэкIуэкIынымкIэ дэIэпыкъуэгъущ УФ-м ФедерацэмкIэ и Советыр, УФ-м и Къэрал Думэр, Стратегие жэрдэмхэкIэ агентствэр, УФ-м Экономикэ зыужьыныгъэмкIэ и министерствэр, УФ-м Егъэджэныгъэмрэ щIэныгъэмкIэ и министерствэр, УФ-м и Жылагъуэ палатэр, Промышленникхэмрэ хьэрычэтыщIэхэмрэ я урысей союзыр, УФ-м и Сату-промышленнэ палатэр, «Опора России» урысейпсо жылагъуэ зэгухьэныгъэр, Москва и Правительствэр.
КъБР-м Печатымрэ цIыхубэ коммуникацэхэмкIэ и къэрал комитетым и пресс-IуэхущIапIэ.
